یاریی کۆتاییی جامی ئەورووپای ١٩٦٧

یاری کۆتایی جامی ئەوروپا لە ساڵی ١٩٦٧ کۆتا یاریی وەرزی ١٩٦٦-١٩٦٧ جامی ئەورووپا بوو کە ئێستا بە خولی پاڵەوانەکانی ئەورووپا ناسراوە،کە دوانزەهەمین وەرزی پاڵەوانێتی تۆپی پێی پاڵەوانەکانی ئەوروپا بوو کە لەلایەن یەکێتیی تۆپی پێی ئەورووپا ڕێکخرابوو. لەڕۆژی ٢٥ی ئایاری ١٩٦٧ لەیاریگای نیشتمانیی شاری لیسبۆنی پورتوگال، لەنێوان یانەی ئینتەر میلان و سێلتیک لەبەردەم جەماوەرێکی ٤٥ هەزار کەسیدا بەڕێوەچوو. ئەم یارییە یەکەم یاری کۆتایی سێڵتیک و سێیەم یاری ئینتەرمیلان بوو؛ یانە ئیتاڵییەکە لە سێ ساڵی پێشوودا دووجار پاڵەوانێتییەکەی بەدەستهێنابوو.ئینتەر دوای حەوت خولەک گۆڵەکەی تۆمارکرد، کاتێک ساندرو مازۆلا لە ڕێگای لێدانی سزا گۆڵی تۆمارکرد. سێڵتیک لە ڕێگەی تۆمی گێمێلەوە گۆڵی یەکسانبوونەوەی لە خولەکی ٦٣ تۆمارکرد. پاشان  خولەکی  84 خولەک ستیڤی چالمێرز گۆڵی دووەمی تۆمارکرد . لە ئەنجامدا سێلتیک توانی بە ئەنجامی ٢-١ بەسەر ئیتەر میلانی ڕکابەری سەربکەوێت و ببێتە ھەڵگری نازناوی ئەم وەرزە.جۆک شتاین ڕاهێنەری  سێڵتیک و تیپەکەی دوای یارییەکە ستایش كران و نازناوی " شێرەکانی لیسبۆن "یان پێدرا؛ ئەمەش بە گەورەترین دەستکەوتی یانەکە دادەنرێت لە مێژوویدا. ئەم سەرکەوتنە سێڵتیکی کردە یەکەم تیپی بەریتانی، و یەکەم تیپی باکووری ئەورووپا، کە جامی ئەوروپا بباتەوە.

 سەرچاوەکان 

 بەستەری دەرەکی 

 گرینگترین ڤیدیۆ لە ئەرشیفی فەرمی Pathé News